ເກີດ​ແຜ່ນ​ດິນ​ໄຫວ ທີ່​ຮຸ​ນ​ແຮງ​ຄັ້ງ​ທີ​ສາມ ໃນ​ເດືອນ​ຕຸ​ລາ ຢູ່ ພາກ​ໃຕ້​ຂອງ ຟີ​ລິບ​ປິນ
ທ່ານ ດູ​ເຕີ​ເຕ ແມ່ນ​ຢູ່​ໃນ​ເມືອງ ດາ​ວາວ ໃນ​ເວ​ລາ​ທີ່​ເກີດ​ແຜ່ນ​ດິນ​ໄຫວ​ນັ້ນ, ແຕ່​ໂຄ​ສົກ​ຂອງ​ທ່ານ ​ໄດ້​ກ່າວ​ວ່າ ທ່ານ​ປະ​ທາ​ນາ​ທິ​ບໍ​ດີ​ແມ່ນ​ປອດ​ໄພ.
ຢ່າງໜ້ອຍຫ້າຄົນໄດ້ເສຍຊີວິດໃນພາກໃຕ້ຂອງ ຟີລິບປິນ ຫຼັງຈາກໄດ້ເກີດແຜ່ນດິນໄຫວຢ່າງຮຸນແຮງໃນວັນພະຫັດມື້ນີ້, ເຊິ່ງແມ່ນຄັ້ງທີສາມທີ່ໄດ້ເກີດຂຶ້ນຢູ່ພາກພື້ນດັ່ງກ່າວໃນເດືອນນີ້ ອົງການສຳຫຼວດທໍລະນີວິທະຍາ ສະຫະລັດ ກ່າວວ່າ ແຜ່ນດິນໄຫວຄວາມແຮງ 6 5 ໄດ້ເກີດຂຶ້ນປະມານນຶ່ງກິໂລແມັດ ທາງພາກໃຕ້ຂອງເມືອງ ຄິຊານເຕ ໃນເກາະ ມິນດານາວ ຈຳນວນຜູ້ເສຍຊີວິດລວມມີເຈົ້າໜ້າທີ່ໃນທ້ອງຖິ່ນຄົນນຶ່ງ ທີ່ ຫໍປະຊຸມຂອງບ້ານໄດ້ພັງລົງມາທັບລາວ ຜູ້ອາໄສຢູ່ໃນທ້ອງຖິ່ນຢ່າງໜ້ອຍ 8 ຄົນຈາກຕຶກຄອນໂດໃນເມືອງ ດາວາວ, ເຊິ່ງແມ່ນບ້ານເກີດຂອງປະທານາທິບໍດີ ໂຣດຣິໂກ ດູເຕີເຕນັ້ນ, ໄດ້ຖືກຊ່ວຍເຫຼືອອອກມາ ເມື່ອຕຶກດັ່ງກ່າວໄດ້ພັງລົງ ທ່ານ ດູເຕີເຕ ແມ່ນຢູ່ໃນເມືອງ ດາວາວ ໃນເວລາທີ່ເກີດແຜ່ນດິນໄຫວນັ້ນ, ແຕ່ໂຄສົກຂອງທ່ານໄດ້ກ່າວວ່າ ທ່ານປະທານາທິບໍດີແມ່ນປອດໄພ ພາກພື້ນທີ່ວ່ານັ້ນແມ່ນໄດ້ດີ້ນຮົນກັບການຟື້ນຟູຈາກແຜ່ນດິນໄຫວ 6 6 ຢູ່ແລ້ວ ທີ່ໄດ້ສັງຫານຢ່າງນ້ອຍ 8 ຄົນໃນວັນອັງຄານທີ່ຜ່ານມາ, ແລະ ແຜ່ນດິນໄຫວຄວາມແຮງ 6 4 ທີ່ໄດ້ເກີດຂຶ້ນໃນວັນທີ 16 ຕຸລາ ເຊິ່ງຢ່າງໜ້ອຍ 5 ຄົນໄດ້ເສຍຊີວິດ ປະຊາຊົນຫຼາຍຮ້ອຍຄົນໄດ້ຮັບບາດເຈັບ ແລະ ຕຶກຈຳນວນຫຼາຍໄດ້ຖືກທຳລາຍ ຫຼື ເສຍຫາຍໃນແຜ່ນດິນໄຫວສອງຄັ້ງນັ້ນ ໝູ່ເກາະ ຟີລິບປິນ ຕັ້ງຢູ່ຕາມສິ່ງທີ່ເອີ້ນວ່າ “ວົງແຫວນໄຟ”, ເຊິ່ງແມ່ນຮອຍເສັ້ນເລື່ອນ ແລະ ພູໄຟໃນລຸ່ມມະຫາສະໝຸດປາຊີຟິກ, ບ່ອນທີ່ແຜ່ນດິນໄຫວຂອງໂລກ ແລະ ການປະທຸຂອງພູໄຟໄດ້ເກີດຂຶ້ນ